b'\n_START_ARTICLE_\nOm (yhtye)\n_START_SECTION_\nHistoria\n_START_PARAGRAPH_\nOM:in perustivat hajonneen Sleep-yhtyeen j\xc3\xa4senet Al Cisneros ja Chris Hakius vuonna 2003 Yhdysvaltain Kaliforniassa. Vuonna 2005 he julkaisivat levy-yhti\xc3\xb6 Holy Mountainin kautta debyyttialbuminsa Variations on a Theme, jota seurasi seuraavana vuonna Conference of the Birds. Levyjen kansitaiteessa esiintyi lintuteema, joka toistui my\xc3\xb6s kappaleiden sis\xc3\xa4ll\xc3\xb6ss\xc3\xa4._NEWLINE_Levy-yhti\xc3\xb6 vaihtui Southern Lord-yhti\xc3\xb6\xc3\xb6n OM:in julkaistessa Pilgrimage levyn vuonna 2007. Samalla OM:in lintuteema vaihtui ortodoksiseen ikonografiaan, josta OM:in levyjen kansitaide on sittemmin saanut innoituksensa. Levyn julkaisun j\xc3\xa4lkeen vuonna 2008 Chris Hakius l\xc3\xa4hti OM:ista ja rumpuihin siirtyi Grails-yhtyeess\xc3\xa4kin vaikuttanut Emil Amos. T\xc3\xa4m\xc3\xa4n kanssa julkaistiin 2009 aiempaa monipuolisempi God is Good albumi. Kummatkin levyt nauhoitettiin Electrical Audio-studiolla Steve Albinin kanssa._NEWLINE_2012 yhtye julkaisi uusimman levyn nimelt\xc3\xa4\xc3\xa4n Advaitic Songs. Levyn my\xc3\xb6t\xc3\xa4 yhtye julkaisi ensimm\xc3\xa4isen musiikkivideonsa.\n_START_SECTION_\nMusiikki\n_START_PARAGRAPH_\nOM:in musiikki on raskasta ja hidastempoista. Ensialbumeilla pelkkien rumpujen, bassokitaran ja laulun varaan rakentuvat kappaleet kulkivat basson mukana Al Cisneroksen mantramaisen laulun t\xc3\xa4ydent\xc3\xa4m\xc3\xa4n\xc3\xa4. Basson soitto vaihteli puhtaammasta raskaasti s\xc3\xa4r\xc3\xb6tettyyn \xc3\xa4\xc3\xa4nivalliin. Laulujen sanoitukset ovat koko OM:in historian koskeneet p\xc3\xa4\xc3\xa4asiassa hengellisist\xc3\xa4 aiheista, viitaten niin kristilliseen, hindulaiseen kuin islamilaiseenkin uskonnolliseen perinteeseen. Yhtyeen kappaleet ovat pitki\xc3\xa4, usein yli kymmenminuuttisia ja niit\xc3\xa4 on kuvattu hypnoottisiksi ja meditatiivisiksi._NEWLINE_Yhtyeen musiikki alkoi selvimmin uusiutua levyill\xc3\xa4 God is Good, joilla kuultiin, joilla Lichens nimell\xc3\xa4kin tunnetun muusikko Robert A.A. Lowen laulua ja soitti tamburan soittoa. Lowe on n\xc3\xa4hty t\xc3\xa4m\xc3\xa4n j\xc3\xa4lkeen my\xc3\xb6s OM:in keikilla muun muassa tamburiinia soittaen. Viimeisimm\xc3\xa4ll\xc3\xa4 albumillaan Advaitic songs soitinvalikoima kasvoi j\xc3\xa4lleen ja sill\xc3\xa4 kuullaankin viulua, selloa, huilua sek\xc3\xa4 tablaa.'